**Ιερά Μητρόπολη Αλεξανδρούπολης**

**Ιερός Ναός Κοιμήσεως Θεοτόκου**

**Χώρας Σαμοθράκης**

Η Τριμελής Επιτροπή που διορίστηκε και εξουσιοδοτήθηκε δυνάμει του 4/27-2-2021 πρακτικού του Εκκλησιαστικού Συμβουλίου και εγκρίθηκε με την με αριθμό 141/4-3-2021 απόφαση – εγκριτικό πρακτικό του Μητροπολιτικού Συμβουλίου της Ιεράς Μητρόπολης έχοντας υπόψη:

α) τις διατάξεις του από 04-06-2015 κανονισμού εκμισθώσεως και εκποιήσεως εκκλησιαστικών ακίνητων της Ιεράς Μητροπόλεως Αλεξανδρουπόλεως (ΦΕΚ 1599/Β/30-6-2015 άρθρα 1,2 3,4,5,6,7,8, 9,15),

β) τα καταστατικά άρθρα του ν. 590/1977,

γ) το υπ’ αριθμ. 4/27-2-2021 πρακτικό του,

δ) την με αριθμό 141/4-3-2021 απόφαση – εγκριτικό πρακτικό του Μητροπολιτικού Συμβουλίου της Ιεράς Μητροπόλεως Αλεξανδρουπόλεως,

ε) την από Μάρτιο 2021 έκθεση εκτίμησης Μισθωτικής αξίας ακινήτου που συντάχθηκε από τον Πιστοποιημένο Εκτιμητή Υπουργείου Οικονομικών με Α.Μ. 503 Σωτηρόπουλου Παναγιώτη του Γεωργίου,

**ΔΙΑΚΗΡΥΣΣΕΙ**

πλειοδοτικό διαγωνισμό για τη μίσθωση ακινήτου ήτοι: μίσθιο που βρίσκεται χτισμένο σε τμήμα 244,23 τ.μ., του περιβάλλοντα χώρου ***του παρεκκλησίου Παναγίας Κρημνιώτισσας στη Σαμοθράκη*** συνολικού εμβαδού 693,23 τ.μ., που αποτελείται από κτήριο πλακοσκεπές παλαιότατο εμβαδού 46,64 τ.μ. με ξύλινο υπόστεγο επί της πλάκας της οροφής εμβαδού 33,53 τ.μ. και ισόγειο κεραμοσκεπές κτήριο WC εμβαδού 8,23 τ.μ.. αποκλειστικά και σύμφωνα με τους δεσμευτικούς όρους και διατάξεις που αναφέρονται στην με ημερομηνία 21-3-2021 διακήρυξη δημοπρασίας και στη συνημμένη σε αυτήν συγγραφή υποχρεώσεων Ο διαγωνισμός θα γίνει με γραπτές προσφορές και πρόσθετη δυνατότητα βελτιώσεως της προσφοράς. Οι γραπτές προσφορές θα κατατεθούν από την 11:00 έως στην 12:00 της 4ης Απριλίου 2021 στα γραφεία του Επισκοπείου της Ιεράς Μητρόπολης Αλεξανδρούπολης στη Σαμοθράκη που βρίσκεται στην Καμαριώτισσα Σαμοθράκης. Η τιμή εκκίνησης ετήσιου μισθώματος άρχεται από δυο χιλιάδες πεντακόσια ευρώ (2.500,00). Η γραπτή πρώτη προσφορά των ενδιαφερομένων πρέπει να είναι 2% μεγαλύτερη της ελάχιστης τιμής ετήσιου μισθώματος. Η δημοπρασία θα διενεργηθεί ενώπιον της τριμελούς επιτροπής. Για τις προϋποθέσεις και τους όρους συμμετοχής στην δημοπρασία καθώς και για τις προϋποθέσεις και όρους μίσθωσης των ακινήτων οι ενδιαφερόμενοι μπορούν να παραλαμβάνουν από τα γραφεία της Ιεράς Μητροπόλεως Αλεξανδρουπόλεως (οδός Πλαταιών αριθμ. 6) από Δευτέρα έως Παρασκευή και από ώρα 9:00 π.μ. έως και ώρα 13:00 μ.μ. αντίγραφα της διακηρύξεως, της συγγραφής υποχρεώσεων, και του τοπογραφικού ώστε να ενημερωθούν ως προς όλους τους όρους και προϋποθέσεις συμμετοχής και διεξαγωγής στη δημοπρασία, καθώς και για τους όρους, προϋποθέσεις, δεσμεύσεις, περιορισμούς της σύμβασης μισθώσεως των ακινήτων. Γίνεται μνεία και διακηρύσσεται ρητώς ότι η με ημερομηνία 21-3-2021 διακήρυξη διεξαγωγής δημοπρασίας, και η συγγραφή υποχρεώσεων όρων μίσθωσης δεσμεύουν απόλυτα τους ενδιαφερομένους του θεματιστές και υποψηφίους μισθωτές καθώς και τον υπερθεματιστή.

Χώρα Σαμοθράκης 21-03-2021

Η Τριμελής Επιτροπή